ישיבת שבי חברון

ישיבת שבי חברון היא ישיבה ציונית דתית גבוהה המשתייכת לבית המדרש של הרב קוק ובנו הרב צבי יהודה קוק, הישיבה נחשבת לאחת מהישיבות היוקרתיות בציונות הדתית, וממוקמת בבית רומנו שבחברון. הישיבה הוקמה בשנת תשמ"ב (1982) בידי הרב אבינעם הורביץ. נכון ל-2023, הישיבה מונה כ-450 תלמידים מתוכם כ-80 אברכים (המתגוררים בעיקר בקריית ארבע ובישובי הר חברון) ועוד מאות תלמידים בשירות צבאי פעיל. בישיבה ובשלוחותיה לומדים כ-800 תלמידים. הישיבה הוקמה ב-1982 בבית הדסה שבחברון, על ידי הרב אבינעם הורביץ, עם קבוצה של עשרה תלמידים מישיבת מרכז הרב בירושלים שאורגנו על ידי הרב אבינועם הורביץ. תוך זמן קצר עברה הישיבה לבית רומנו, מתחם גדול אשר שימש את קהילת חב"ד בחברון במאה ה-19 (ישיבת תורת אמת), הבניין עודנו שייך לחב"ד אשר נתנה יפוי כוח לישיבה להשתמש בבניין. הרב בלייכר כתב בשנותיה הראשונות של הישיבה כי: "מטרת הישיבה היא להצמיח מתוך האווירה המיוחדת של חברון גדולי תורה ואמונה אשר עתידים להנהיג את העם מתוך העמקה בבעיות הדור והשעה". בכ"ו בתמוז תשמ"ג נרצח תלמיד הישיבה אשר אהרן גרוס בכיכר סמוכה לישיבה ובכל שנה מתקיימת אזכרה לזכרו. בליל שבת פרשת פקודי, ד' באדר ב' ה'תשס"ג, במהלך פיגוע חבלני נרצח בביתו הרב אלנתן הורוביץ, ר"מ בישיבה, עם אשתו הרבנית דינה הורוביץ. באותה שנה, לקה ראש הישיבה הרב משה בלייכר באירוע מוחי שבעקבותיו פרש מתפקידו. במקומו מונה לראש הישיבה הרב חננאל אתרוג. לימינו עומד הרב מישאל רובין [דרושה הבהרה]. ב-12 ביוני 2014 (י"ד בסיון התשע"ד), נחטף ונרצח תלמיד הישיבה איל יפרח, לאחר שעלה לטרמפ בצומת אלון שבות, יחד עם שניים מתלמידי ישיבת מקור חיים הישיבה בנתה במתחם רומנו מבנים נוספים והרחיבה את המבנה הישן. בנוסף, פועלת העמותה שלה לשימור בית רומנו ולהקמת מרכז מבקרים על שם הרב חיים חזקיהו מדיני, ה"שדי חמד", העוסק בהיסטוריה של המקום. חלק ניכר[דרוש מקור] מתלמידי הישיבה מתגייסים לשירות מלא בצה"ל לאחר סיום לימודיהם בישיבה. שאר התלמידים מתגייסים דרך מסלול הסדר מרכז וישיבות הסדר. משורות הישיבה עמדו לצה"ל חיילים ביחידות השדה, יחידות מובחרות ובתפקידי פיקוד. בשנת 2021 בישיבה ובשלוחותיה לומדים כ-800 תלמידים. ישיבת מעלה חבר - הישיבה קטנה לאומית הראשונה, ביישוב מעלה חבר ישיבה גבוהה "נתיבות דרור" על שם דרור וינברג, ביישוב תלם. הישיבה בראשותו של הרב דוד מתוקי מדרשת שירת חברון ‏מדרשת שירת חברון‏ (Q112115287) - מדרשה תורנית לבוגרות שירות לאומי וחיילות משוחררות, קריית ארבע תלמוד תורה "קניין תורה" לילדים בכיתות א'-ח', קריית ארבע. ישיבת שבי חברון לצעירים - ישיבה תיכונית הפועלת בסמוך לישיבת מעלה חבר. מעמק חברון - הוצאת ספרים בראשותו של הרב משה אברהם שמוציאה ספרים של רבני הישיבה ושל רבנים נוספים. מרבית הספרים עוסקים בנושאי אמונה. ההוצאה מפיקה מדי שנה לוח לימוד תורה יומי לחיילים בשם "לכו לחמו בלחמי" ולוח דומה לבנות שירות לאומי בשם "בדרכיו כל הימים". 'לוקחים אחריות - משנים מציאות ברשת' - ארגון המציע פתרונות לאתגרים הקיימים כיום בעולם המסכים.[דרושה הבהרה] מרכז שדי חמד - מרכז מבקרים במתחם רומנו העוסק בהיסטוריה של המקום ובמורשתו של הרב חיים חזקיהו מדיני. ימי עיון בתנ"ך - מיזם חינוכי המתקיים מדי שנה. הרב חננאל אתרוג הרב מנחם פרל, ראש מכון צומת הרב מתניה אריאל, ראש ישיבת דרך חיים הרב אהרון אגלטל, ראש ישיבת מעלה חבר לשעבר הרב שי פירון, שר החינוך לשעבר הרב ליאור אנגלמן סא"ל דורון הלל, מפקד הפנימיה הצבאית באור עציון אלוף דוד זיני תא"ל שי קלפר תא"ל יאיר פלאי אל"ם ניסים חזן אל"ם אורי הורביץ חבר הכנסת אופיר סופר דרור אידר ד"ר נתנאל דרורי, פסיכולוג ארגוני תעסוקתי. יגאל קליין, מזכ״ל תנועה בני עקיבא מדיה וקבצים בנושא ישיבת שבי חברון בוויקישיתוף אתר האינטרנט הרשמי של ישיבת שבי חברון אתר ההוצאה לאור "מעמק חברון" ישיבת שבי חברון (חברון), דף שער בספרייה הלאומית מתוך החוברת 'כולנו יחד לחזק ולהתחזק' דף הזיכרון לאשר אהרן באתר ביטוח לאומי אודות, באתר ישיבת שבי חברון